Waray-Waray News: Mga langyawanon nga retirees iingganyaron ngahi ha nasud
Manila (25 June) -- Iinganyaron han Philippine Retirement Authority (PRA) in mga nan-retire nga mga empleyado tikang ha gawas nga mga nasud nga kumanhi ug mage star sugad nga ira-ika duha nga panimalay an Pilipinas.
Amo ine an nasabtan han report tikang ha Cebu pinaagi kan Fernando Francisco an Acting General Manager han PRA. Sumala kan Francisco nakikigsumpayan na hira ha mga non-government organization ha iba nga mga nasud agud mahimo nga an Pilipinas in makilala han mga retirees nga nangunguna nga lugar nga tatargiton han mga retirees nga ira bibisitahon o barakasyunan daw gud.
Nagsiring pa daw gud hi Francisco nga an US Healthcare Coalition Institute in mayday record nga han tuig 2006 an mga retirees daw ha bug-os nga kalibutan in inabot hin 870M, ug 400M ha ira in mga barubata pa an pangidaron ug dire man gud susugaron nga magsinakitnon.
Bisan kun akos daw han Pilipinas atindiran in 3M han mga retirees, lilimitaran la daw hin un milyon an iimbiraron ngahi ha nasud kada tuig kontra han kanan Thailand ug Malaysia nga naabot daw hin 20 thousand.
Idinugang pa han sumat nga ine nga mge tourist-retirees in kadak-an nagpapakunsulta ug usa an Pilipinas han ginkilala nga may industryia ha medical tourism. An Thailand daw ug Malaysia in naka tirok hin 280M dollars tikang han 308thousand nga mga pasyente nga mga turista.
Kinahanglan la daw nga sigurohon nga an mga pasilidad dinhe ha aton, labi na ha mga hospital in maupay, ha mga klinika ug ha mga home cares. Bisan pa an goberno in kinahanglan daw daman nga mag hurma hin mga palisiya para han mga tourist retirees.
Igindasig liwat ni Francisco nga an klima ha nasud in aarbolan han mga katigurangan nga mga langyawanon, lakip na an mga Pinoy nga mag-inatamanon ug mga karinyoso nga mga kabulig ngan an mga natural ug man-made nga mga lugar ha Pilipinas in maruruyagan daw gihapon han mga langyawanon. (PIA Borongan) [top]
war_Latn war_Latn war_Latn war_Latn war_Latn war_Latn war_Latn war_Latn